作者:汪夢鬥
標題:摸魚兒
內容:憶舊時、東方□郡，東原盡是佳處。梁都破了尋南渡，幾遍狐號鱔舞。君試覷。環一抹荒城，草色今如許。芳華舊地。曾一上飛雲，歌臺酒館，落日亂鴉度。吟情苦。滴盡應雄老淚。悽酸非是兒女。西湖似我西湖否。只怕不如西子。秋欲暮。要一看秋波，又自催歸計。休□浪語。待過江說與，高車駟馬，今是朝天路。